Hier kan besoekers uitsien na 'n rustige, landelike atmosfeer op die oewer van die pragtige Krokodilrivier. Die spa bied halfdag- of voldagpakkette wat maaltye insluit. Die restaurant op die perseel bedien ontbyt en ander heerlike maaltye. Riverview Spa is 'n ideale wegbreek-bestemming vir geliefdes, familie, of vriende om saam tyd te spandeer. Laat die rustige water en die skoonheid van die natuur jou van jou voete afvee en die sorge van die wêreld wegdoen. Die omgewing is perfek om die spesiale persoon in jou lewe te bederf, so kom geniet die borrels in die jacuzzi en 'n private piekniek by verskillende piekniekplekke met 'n uitsig op die rivier. Die ses chalets op die perseel is privaat en ideaal om in oor te bly na 'n heelike Spa-dag of net vir 'n wegbreek van die besige stad.
Poegaai van die gejaag in die stad en uitgehonger vir ’n ordentlike bederfsessie? Of benodig jy 'n lafenis vir herstel van gees en vlees? Pak sommer nou jou naweektas, want Cradle Health Spa is die oase waarna jy smag. Slegs 20 minute vanaf Lanseria en 45 minute vanaf Sandton en Pretoria wag hierdie droombestemming teen die hange van die Magaliesberg in die pragtige Hartbeespoort. Wees verseker van ’n onvergeetlike wegbreek met 12 luukse oornag kamers wat ingerig is vir die toppunt van gemak en ontspanning. Met ’n holistiese benadering tot goedvoel en gesondheid is Cradle Health Spa ook nommerpas vir ’n romantiese vakansie of wegbreek.